Държавен вестник, бр. 85, 2017 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  85
(2) В случай на издаване на заповед за 
прилагане на превантивни мерки по чл. 25, 
ал. 1 ЗПТ или за отмяна на приложена мярка 
от главния секретар на МВР екземпляр от 
заповедта незабавно се изпраща на предсе-
дателя на ДАНС. 
(3) При установяване на неизпълнение на 
приложена превантивна мярка органите на 
МВР и ДАНС обменят информация незабав-
но чрез съответните оперативни дежурни 
центрове, за което се уведомяват главният 
секретар на МВР и председателят на ДАНС.
Чл. 8. (1) За упражняване на контрола 
информация от заповедите за прилагане на 
превантивни мерки се въвежда в Автома-
тизираната информационна система (АИС) 
на Министерството на вътрешните рабо-
ти, включително заповедите, получени по 
чл. 7, ал. 1, в срок не по-дълъг от 24 часа 
от получаването в съответната компетентна 
структура. 
(2) Въвеждането в АИС се извършва от 
служители на структурата, в която е полу-
чена заповедта за упражняване на контрол, 
а заповедите на председателя на ДАНС се 
въвеждат след предоставянето им от глав-
ния секретар на съответната компетентна 
структура на МВР.
(3) В АИС се съхранява следната инфор-
мация:
1. установъчни данни на лицето (имена/
други имена, ЕГН/ЛНЧ, дата на раждане, 
адрес, гражданство, пол, прякор);
2. видът на наложената мярка;
3. срокът за прилагане на мярката; 
4. номерът на заповедта за прилагане;
5. органът, издал заповедта за прилагане 
на мярката; 
6. номерът на заповедта за отмяна (ако 
има такава); 
7. органът, отменил мярката;
8. допълнителна информация, свързана с 
контрола на мярката и с органа, осъщест-
вяващ контрола на мярката.
Раздел IV
Съхранение и унищожаване на преписките
Чл. 9. (1) Преписките по прилагане на 
мерките по чл. 25, ал. 1 ЗПТ включват пред-
ложението по чл. 26, ал. 2 ЗПТ, заповедта по 
чл. 26, ал. 1 ЗПТ и документите във връзка 
с изпълнението и контрола на приложената 
мярка.
(2) Срокът за съхранение на преписките 
по ал. 1 е 20 години ЕК (експертна комисия).
(3) Документите, съдържащи класифици-
рана информация, послужили като основание 
за налагане и отмяна на мярка по чл. 25, 
ал. 1 ЗПТ, както и преписките, представля-
ващи сбор от документи, съдържащи кла-
сифицирана информация, се предоставят, 
обработват, съхраняват и унищожават при 
условията и по реда на Закона за защита 
на класифицираната информация (ЗЗКИ) 
и Правилника за прилагане на Закона за 
защита на класифицираната информация 
(ППЗЗКИ).
Чл. 10. Експертизата, обработването, 
предаването в учрежденския архив или уни-
щожаването на преписките по прилагане на 
мерките по чл. 25, ал. 1 ЗПТ след изтичане 
на сроковете по чл. 9, ал. 2 се осъществява 
от структурата, инициирала създаването им. 
Чл. 11. Унищожаването на преписка се 
извършва в структурната единица, ини-
циирала създаването є, след изтичане на 
регламентираните срокове за съхранение 
в номенклатурния списък на сборовете от 
документи (за документите, съдържащи кла-
сифицирана информация съгласно ЗЗКИ и 
ППЗЗКИ) или в номенклатурата на делата 
(за явни документи съгласно Закона за На-
ционалния архивен фонд) и след писмено 
становище на Държавна агенция „Архиви“.
Чл. 12. Приемането на преписките по 
прилагане на мерки по чл. 25, ал. 1 ЗПТ в 
учрежденския архив се извършва по общия 
ред за архивиране.
Чл. 13. (1) Преписки по прилагане на 
мерки по чл. 25, ал. 1 ЗПТ в учрежденския 
архив се използват от служителите съгласно 
съответните вътрешни правила.
(2) Външни потребители получават достъп 
до преписки след разрешение от главния 
секретар на МВР или от председателя на 
ДАНС. 
(3) Всяко изнасяне и връщане на преписки 
по прилагане на мерките по чл. 25, ал. 1 ЗПТ 
извън структурите се извършва съобразно 
действащото законодателство и по реда на 
съответното ведомство.
(4) При установяване на липси и увреж-
дания след връщането на преписки в архива 
се съставя протокол и писмено се уведомява 
главният секретар на МВР или председателят 
на ДАНС.
Чл. 14. Всички действия, предприети в 
изпълнение на тази наредба, се осъществяват 
при спазване разпоредбите на действащото 
законодателство за достъп, събиране, съхра-
нение, използване и разкриване на сведения, 
представляващи лични данни, държавна или 
служебна тайна.
Заключителна разпоредба
Параграф единствен. Тази наредба се 
издава на основание чл. 31, ал. 2 от Закона 
за противодействие на тероризма.
Министър на вътрешните работи:  
Валентин Радев
Председател на Държавна агенция  
„Национална сигурност“:  
Димитър Георгиев